**MØTEINNKALLING**

|  |  |  |
| --- | --- | --- |
| **Utvalg:** | REPRESENTANTSKAPET I AHSA | |
| **Møtested:** | Marker Rådhus, kommunestyresalen | |
| **Møtedato:** | 10.11.2014 | **Tid:** 15.00 - 15.20 |

Dersom den faste representanten er forhindret fra å møte, bes han/hun snarest varsle sin vararepresentant.

**SAKSLISTE**

|  |  |  |  |
| --- | --- | --- | --- |
| **Saksnr.** | **Arkivsaksnr.** |  | **Side** |
|  | **Tittel** | |  |
| 08/14 | **KONSTITUERING** | | **02** |

|  |  |  |
| --- | --- | --- |
| 09/14 | **REVIDERT BUDSJETT 2015** | **03** |

Hobøl, 7. november 2014

Håvard W. Osflaten

representantskapsleder

(sign.)

**KONSTITUERING**

|  |  |  |  |  |  |  |
| --- | --- | --- | --- | --- | --- | --- |
| Saksbehandler: | | Ole Christian Borgeraas | |  | | |
|  | |  |  |  | | |
| **Saksnr.:** | **Utvalg** | | | | **Møtedato** | |
| 08/14 | REPRESENTANTSKAPET I AHSA | | | | 10.11.2014 |

**Vedlegg:**

Ingen.

**Saken gjelder:**

1. Godkjenning av innkallingen
2. Godkjenning av sakslisten
3. Valg av 2 representantskapsmedlemmer til å underskrive protokollen.

**Administrasjonens forslag til vedtak:**

1. Representantskapet godkjenner innkallingen til møte 10.11.2014
2. Representantskapet godkjenner sakslisten til møte 10.11.2014
3. Følgende to representantskapsmedlemmer velges til å underskrive protokollen:

(velges på møtet)

**REVIDERT BUDSJETT 2015**

|  |  |  |  |  |  |  |
| --- | --- | --- | --- | --- | --- | --- |
| Saksbehandler: | | Tor Morten Mandt | |  | | |
|  | |  |  |  | | |
| **Saksnr.:** | **Utvalg** | | | | **Møtedato** | |
| 14/14 | STYRET FOR AHSA | | | | 15.10.2014 |
| 07/14 | REPRESENTANTSKAPET I AHSA | | | | 24.10.2014 |
| 16/14 | STYRET FOR AHSA | | | | 04.11.2014 |
| 09/14 | REPRESENTANTSKAPET I AHSA | | | | 10.11.2014 |

### Vedlegg:

1. Revidert budsjett 2015 - hovedtall

**Saken gjelder:**

Behandling av revidert budsjett 2015 for AHSA IKS.

**Bakgrunn og saksopplysninger:**

Vedtak i representantskapet 24.10.2014:

*Budsjett 2015 skal ha samme økonomiske ramme som budsjett 2014 med eventuell konsekvensjustering av ikke reversible vedtak fattet i 2014. Der kostnadsveksten og derved konsekvensen av tilpassingen er sånn at leveransen til eierkommunene endres utilsiktet negativt, må det snarlig rapporteres om dette fra styret.*

I henhold til vedtaket ble budsjettet redusert med ca. kr.180.000 samtidig som en må finne rom for utarbeidelse av eierstrategi med kr.98.000. Revideringen innebærer en reduksjon av bl.a. vedlikeholdsbudsjettet og at en nå ikke har noen midler til uforutsette utgifter.

Vedlagt følger forslag til revidert budsjett for 2015

Forslag til budsjett legges da fram en inntektsramme på kr.10.585.166 og en utgiftsramme på kr. 10.466.500 som gir et positivt resultat på kr. 118.666.

**Administrasjon – inkl. finanskostnader:**

Budsjett 2014 kr.686.165, Budsjett 2015 kr.622.500.

Det er regnet med normal lønnsutvikling og justert for renteinntekter og styrehonorar.

**Drift renseanlegg.**

Budsjett 2014 kr.8.377.500, budsjett 2015 kr. 8.363.000

Renseanlegget har nå tilstrekkelig bemanning. Renseanlegget og slamanlegget er moderne og komplisert anlegg og det er viktig å følge opp med nødvendig vedlikehold. Det er justert for normal lønnsøkning, økte kjemikalieutgifter og økte avskrivninger. Vedlikeholdsbudsjettet er grunnet representantskapets vedtak redusert.

**Drift pumpestasjoner.**

Budsjett 2014 kr. 371.000, budsjett 2015 kr. 391.000

Samtlige pumpestasjoner er nå blitt modernisert og komplisert overvåkings- og styringssystemer er installert, men vi har pumpehavari i år og vil få overskridelse. Vi budsjetterer for 2015 for et «normalt» vedlikeholdsnivå.

**Drift ledninger**.

Budsjett 2014 kr. 50.000 – budsjett 2015 kr. 50.000

Ingen spesielle prosjekter, men det er viktig å ha en mindre buffer her.

## Refusjon kommunene

Refusjonsbeløpet er for 2015 foreslått til kr. 9.545.166 totalt for de 3 kommunene, som er det samme som 2014. Fordeling kommunene imellom gjøres i henhold til målt mengde.

**Investeringer**:

Representantskapet har tidligere godkjent en investeringsramme på totalt kr. 2,6 mill. alt vesentlig utskiftinger og fornyelser. Denne rammen synes tilstrekkelig også for 2015 slik at en ikke ser behov for å øke rammen.

**Styret i AHSAs innstilling til representantskapet 10.11.2014**

Styret tar representantskapets vedtak til etterretning og har utarbeidet et revidert budsjett, slik at refusjonsbeløpet beholdes på samme kronebeløp som for 2014, som er kr.9.545.166.